Danskerne ville som udgangspunkt ikke have noget pas. Det ville være noget, man skulle søge om, hvis man ønskede at rejse ud af landet.

Ansøgningsprocessen kunne tage meget lang tid, og når man kom hjem fra sin rejse, skulle man afleveret passet igen. Det fortæller Peer Henrik Hansen, der er koldkrigsforsker og museumsinspektør på Koldkrigsmuseum Langelandsfort.

Paskontroller ved grænsen ville være meget grundige og kunne tage flere timer. Nogle gange ville politiet splitte biler og togvogne fuldstændig ad i deres søgen efter flok, der blev smuglet ind eller ud af landet.

Kontrafaktisk historie De 10 eksempler, der listes op i denne artikel, er tænkte scenarier og altså ikke virkelige hændelser i Danmark

Historikerne giver et kvalificeret bud på, hvordan et kommunistisk Danmark kunne have set ud

Scenarierne er baseret på eksempler fra lande, der blev underlagt kontrol fra Sovjetunionen efter Anden Verdenskrig

3. Mindre at vælge imellem i supermarkedet

- Hvis man skulle købe en ost, så slap man for at tage stilling til hvilken af de 30 forskellige oste i køledisken, det skulle være, siger Thomas Wegener Friis, der er lektor ved Center for Koldkrigsstudier.

For der ville formodentlig kun være to forskellige slags: fast ost og smøreost.

- Det ville være et mangelssamfund, og et samfund, hvor man ikke lagde specielt stor vægt på et bredt varesortiment, siger han.

4. Folkelig modstand

Danskerne, der inden krigen havde levet i et højtudviklet og demokratisk samfund, ville have svært ved at indordne sig under den strege kontrol fra Sovjet.

Det mener Erik Kulavig, der er centerleder ved Center for Koldkrigsstudier.

- Hvis Danmark var havnet på den forkerte side af jerntæppet efter Anden Verdenskrig, så tror jeg det ville have udviklet sig til et meget hårdt diktatur, siger han.

Modstandsbevægelser og civil ulydighed ville blive udbredt og derfor havde sovjetstyret været nødt til at oprette et meget effektivt kontrolapparat, for at holde styr på danskerne.

- Hver fjerde eller femte borger ville skulle ansættes som stikkere. Enhver skakklub med mere end to medlemmer ville have en agent, der skulle indrapportere til hovedkvarteret, hvordan folkestemningen var, siger han.